title: Provedbena uredba Komisije (EU) 2015/897 оd 11. lipnja 2015. o odobrenju tiamin hidroklorida i tiamin mononitrata kao dodataka hrani za sve životinjske vrste (Tekst značajan za EGP)

text:
               12.6.2015

               HR

               Službeni list Europske unije

               L 147/8

         PROVEDBENA UREDBA KOMISIJE (EU) 2015/897
   оd 11. lipnja 2015.
   o odobrenju tiamin hidroklorida i tiamin mononitrata kao dodataka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe predviđa se ponovna procjena dodataka odobrenih u skladu s Direktivom Vijeća 70/524/EEZ (2).

               (2)

               U skladu s Direktivom Vijeća 70/524/EEZ tiamin hidroklorid i tiamin mononitrat odobreni su bez vremenskog ograničenja kao dodaci hrani za sve životinjske vrste. Ti su proizvodi nakon toga uneseni u registar dodataka hrani za životinje kao postojeći proizvodi u skladu s člankom 10. stavkom 1. Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesena su tri zahtjeva za ponovnu procjenu tiamin hidroklorida i tiamin mononitrata kao dodataka hrani za sve životinjske vrste te, u skladu s člankom 7. te Uredbe, za novu uporabu u vodi za piće. Podnositelji zahtjeva zatražili su da se ti dodaci razvrstaju u kategoriju dodataka „nutritivni dodaci”. Uz navedene zahtjeve priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu: „Agencija”) u svojim je mišljenjima od 11. listopada 2011. (3) zaključila da tiamin hidroklorid i tiamin mononitrat u predloženim uvjetima uporabe u hrani za životinje nemaju negativan učinak na zdravlje životinja, zdravlje ljudi ili na okoliš. Agencija je također zaključila da su tiamin hidroklorid i tiamin mononitrat učinkoviti izvori vitamina B1 te da neće doći do sigurnosnih rizika za potrošače. Agencija smatra da nema potrebe za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjenom tiamin hidroklorida i tiamin mononitrata utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim treba odobriti uporabu tih tvari kako su navedene u Prilogu ovoj Uredbi.

               (6)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Tvari navedene u Prilogu, koje pripadaju kategoriji dodataka „nutritivni dodaci” i funkcionalnoj skupini „vitamini, provitamini i kemijski točno definirane tvari sličnog učinka”, odobravaju se kao dodaci hrani za životinje pod uvjetima utvrđenima u tom Prilogu.
   Članak 2.
   1.   Tvari navedene u Prilogu i premiksi koji sadržavaju te tvari koji su proizvedeni i označeni prije 2. siječnja 2016. u skladu s pravilima primjenjivima prije 2. srpnja 2015. mogu se nastaviti stavljati na tržište i upotrebljavati dok se ne potroše postojeće zalihe.
   2.   Krmne smjese i krmiva koji sadržavaju tvari navedene u Prilogu koji su proizvedeni i označeni prije 2. srpnja 2016. u skladu s pravilima primjenjivima prije 2. srpnja 2015. mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se upotrebljavaju za proizvodnju hrane.
   3.   Krmne smjese i krmiva koji sadržavaju tvari navedene u Prilogu koji su proizvedeni i označeni prije 2. srpnja 2017. u skladu s pravilima primjenjivima prije 2. srpnja 2015., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se ne upotrebljavaju za proizvodnju hrane.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. lipnja 2015.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

      (3)  EFSA Journal (2011.);9(11):2411. EFSA Journal (2011.);9(11):2412. EFSA Journal (2011.);9(11):2413.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najviša dopuštena količina

                  Ostale odredbe

                  Datum isteka valjanosti odobrenja

                  mg aktivne tvari po kg potpune krmne smjese s udjelom vlage od 12 % ili mg aktivne tvari po l vode

                     Nutritivni dodaci: vitamini, provitamini i kemijski točno definirane tvari sličnog učinka

                  3a820

                  „tiamin hidroklorid” ili „vitamin B1”

                     Sastav dodatka

                  Tiamin hidroklorid

                     Karakteristike aktivne tvari

                  Tiamin hidroklorid
                  C12H17ClN4OSߦHCl
                  CAS br. 67-03-8
                  Tiamin hidroklorid u krutom obliku proizveden kemijskom sintezom.
                  Kriteriji čistoće: najmanje 98,5 % na bezvodnoj osnovi

                     Analitičke metode
                      (1)

                  Za karakterizaciju tiamin hidroklorida u dodatku hrani za životinje:

                              —

                              tekućinska kromatografija visoke djelotvornosti s UV detekcijom (HPLC-UV) – farmakopeja SAD-a 32 (monografija „tiamin hidroklorid”).

                        Za kvantifikaciju tiamin hidroklorida u premiksima:

                              —

                              ionska tekućinska kromatografija visoke djelotvornosti s UV detektorom (HPLC-UV) – VDLUFA Bd. III, 13.9.1 ili

                              —

                              tekućinska kromatografija visoke djelotvornosti s reverznom fazom s fluorimetrijskim detektorom (HPLC-FL) – uredba od 20.2.2006., Službeni list Republike Italije br. 50, 1.3.2006.

                        Za kvantifikaciju tiamin hidroklorida u hrani za životinje:

                              —

                              tekućinska kromatografija visoke djelotvornosti s reverznom fazom s fluorimetrijskim detektorom (HPLC-FL) – uredba od 20.2.2006., Službeni list Republike Italije br. 50, 1.3.2006.

                        Za kvantifikaciju tiamin hidroklorida u vodi:

                              —

                              tekućinska kromatografija visoke djelotvornosti s reverznom fazom (HPLC) s poslijekolonskom derivatizacijom i fluorimetrijskim detektorom.

                  Sve životinjske vrste

                  —

                  —

                  —

                              1.

                              U uputama za uporabu dodatka i premiksa potrebno je navesti uvjete skladištenja i stabilnosti.

                              2.

                              Tiamin hidroklorid se može upotrebljavati u vodi za piće.

                              3.

                              Radi sigurnosti: pri rukovanju treba upotrebljavati zaštitu za dišne organe, zaštitne naočale i rukavice.

                  2. srpnja 2025.

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najviša dopuštena količina

                  Ostale odredbe

                  Datum isteka valjanosti odobrenja

                  mg aktivne tvari po kg potpune krmne smjese s udjelom vlage od 12 % ili mg aktivne tvari po l vode

                     Nutritivni dodaci: vitamini, provitamini i kemijski točno definirane tvari sličnog učinka

                  3a821

                  „tiamin mononitrat” ili „vitamin B1”

                     Sastav dodatka

                  Tiamin mononitra

                     Karakteristike aktivne tvari

                  Tiamin mononitrat
                  C12 H17 N4OSߦNO3

                  CAS broj: Faks:532-43-4
                  Tiamin mononitrat u krutom obliku proizveden kemijskom sintezom.
                  Kriteriji čistoće: najmanje 98 % na bezvodnoj osnovi.

                     Analitičke metode
                      (2)

                  Za karakterizaciju tiamin mononitrata u dodatku hrani za životinje:

                              —

                              tekućinska kromatografija visoke djelotvornosti s UV detekcijom (HPLC-UV) – farmakopeja SAD-a 32 (monografija „tiamin mononitrat”).

                        Za kvantifikaciju tiamin mononitrata u premiksima:

                              —

                              ionska tekućinska kromatografija visoke djelotvornosti s UV detekorom (HPLC-UV) – VDLUFA Bd. III, 13.9.1 ili

                              —

                              tekućinska kromatografija visoke djelotvornosti s reverznom fazom s fluorimetrijskim detektorom (HPLC-FL) – uredba od 20.2.2006., Službeni list Republike Italije br. 50, 1.3.2006.

                        Za kvantifikaciju tiamin mononitrata u hrani za životinje:

                              —

                              tekućinska kromatografija visoke djelotvornosti s reverznom fazom s fluorimetrijskim detektorom (HPLC-FL) – uredba od 20.2.2006., Službeni list Republike Italije br. 50, 1.3.2006.

                        Za kvantifikaciju tiamin mononitrata u vodi:

                              —

                              tekućinska kromatografija visoke djelotvornosti s reverznom fazom (HPLC) s poslijekolonskom derivatizacijom i fluorimetrijskim detektorom.

                  Sve životinjske vrste

                  —

                  —

                  —

                              1.

                              Tiamin mononitrat se može staviti na tržište i upotrebljavati kao dodatak u obliku pripravka.

                              2.

                              U uputama za uporabu dodatka i premiksa potrebno je navesti uvjete skladištenja i stabilnosti.

                              3.

                              Tiamin mononitrat se može upotrebljavati u vodi za piće.

                              4.

                              Radi sigurnosti: pri rukovanju treba upotrebljavati zaštitu za dišne organe, zaštitne naočale i rukavice.

                  2. srpnja 2025.

         (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: https://ec.europa.eu/jrc/en/eurl/feed-additives/evaluation-reports.

         (2)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2016/2129 оd 5. prosinca 2016. o izmjeni Provedbene uredbe (EU) 2015/220 o utvrđivanju pravila za primjenu Uredbe Vijeća (EZ) br. 1217/2009 o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj uniji

text:
               6.12.2016

               HR

               Službeni list Europske unije

               L 331/1

         PROVEDBENA UREDBA KOMISIJE (EU) 2016/2129
   оd 5. prosinca 2016.
   o izmjeni Provedbene uredbe (EU) 2015/220 o utvrđivanju pravila za primjenu Uredbe Vijeća (EZ) br. 1217/2009 o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj uniji
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1217/2009 od 30. studenoga 2009. o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj uniji (1), a posebno njezin članak 5. stavak 1. treći podstavak, članak 5.a stavke 2. i 4., članak 5.b stavak 7. i članak 8. stavak 3. treći podstavak,
   budući da:

               (1)

               U Prilogu I. Provedbenoj uredbi Komisije (EU) 2015/220 (2) utvrđeni su pragovi ekonomske veličine po državama članicama. Budući da se važnost velikih poljoprivrednih gospodarstava u poljoprivrednoj strukturi Bugarske i Austrije povećava, primjereno je povećati pragove ekonomske veličine utvrđene u tom prilogu za te države članice.

               (2)

               U Prilogu II. Provedbenoj uredbi (EU) 2015/220 utvrđuje se broj izvještajnih gospodarstava po državama članicama i po područnim jedinicama sustava poljoprivrednih knjigovodstvenih podataka (FADN). Zbog strukturnih promjena u području poljoprivrede u Bugarskoj primjereno je na prikladan način izmijeniti broj izvještajnih gospodarstava po područnim jedinicama utvrđen u tom prilogu za tu državu članicu. Zbog strukturnih promjena u području poljoprivrede u Danskoj i Austriji koje su dovele do smanjenja broja gospodarstava primjereno je na prikladan način smanjiti brojeve izvještajnih gospodarstava utvrđene u tom prilogu za te države članice.

               (3)

               S obzirom na promjene predviđene ovom Uredbom, od Bugarske, Danske i Austrije trebalo bi se zatražiti da izmijene svoje planove za odabir za obračunsku godinu 2017.

               (4)

               U dijelu B Priloga IV. Provedbenoj uredbi (EU) 2015/220 utvrđena je podudarnost naslovâ istraživanja o strukturi poljoprivrednih gospodarstava (FSS) iz Uredbe (EZ) br. 1166/2008 Europskog parlamenta i Vijeća (3) i izvještaja za poljoprivredno gospodarstvo iz FADN-a. Budući da nije obvezan izračun standardnog prinosa za „ostale kuniće”, potrebno je prilagoditi podudarnost naslovâ FSS-a i FADN-a uklanjanjem navedenog obilježja.

               (5)

               U prilozima VI., VII. i VIII. Provedbenoj uredbi (EU) 2015/220 utvrđeni su metoda izračuna za određivanje standardnih prinosa, metoda kojom se procjenjuje važnost dohodovnih aktivnosti te oblik i izgled izvještaja za poljoprivredno gospodarstvo, slijedom navođenja. Radi jasnoće tim bi se prilozima trebale predvidjeti dodatne informacije i pojašnjenja u pogledu određenih uputa i definicija.

               (6)

               Provedbenu uredbu (EU) 2015/220 trebalo bi stoga na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Odbora za sustav poljoprivrednih knjigovodstvenih podataka,

         DONIJELA JE OVU UREDBU:
   Članak 1.
   Provedbena uredba (EU) 2015/220 mijenja se kako slijedi:

               1.

               U članku 3. stavku 2. dodaje se sljedeći podstavak:
               „Bugarska, Danska i Austrija dužne su izmijeniti svoje planove za odabir koje su dostavile za obračunsku godinu 2017. Izmijenjene planove za odabir za tu obračunsku godinu dužne su dostaviti Komisiji do 31. ožujka 2017.”

               2.

               Prilozi I., II., IV., VI., VII. i VIII. mijenjaju se u skladu s Prilogom ovoj Uredbi.

         Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od obračunske godine 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 2016.

            Za Komisiju

            Predsjednik

         Jean-Claude JUNCKER

      (1)  SL L 328, 15.12.2009., str. 27.

      (2)  Provedbena uredba Komisije (EU) 2015/220 оd 3. veljače 2015. o utvrđivanju pravila za primjenu Uredbe Vijeća (EZ) br. 1217/2009 o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj uniji (SL L 46, 19.2.2015., str. 1.).

      (3)  Uredba (EZ) br. 1166/2008 Europskog parlamenta i Vijeća od 19. studenoga 2008. o istraživanjima o strukturi poljoprivrednih gospodarstava i o istraživanju o metodama poljoprivredne proizvodnje i stavljanju izvan snage Uredbe Vijeća (EEZ) br. 571/88 (SL L 321, 1.12.2008., str. 14.).

      PRILOG
      Prilozi I., II., IV., VI., VII. i VIII. Provedbenoj uredbi (EU) 2015/220 mijenjaju se kako slijedi:

                  1.

                  Prilog I. mijenja se kako slijedi:

                              (a)

                              unos za Bugarsku zamjenjuje se sljedećim:

                                          „Bugarska

                                          4 000 ”

                              (b)

                              unos za Austriju zamjenjuje se sljedećim:

                                          „Austrija

                                          15 000 ”

                  2.

                  Prilog II. mijenja se kako slijedi:

                              (a)

                              unos za Bugarsku zamjenjuje se sljedećim:

                                          „BUGARSKA

                                          831

                                          Северозападен (Severozapaden)

                                          393

                                          832

                                          Северен централен (Severen tsentralen)

                                          377

                                          833

                                          Североизточен (Severoiztochen)

                                          347

                                          834

                                          Югозападен (Yugozapaden)

                                          222

                                          835

                                          Южен централен (Yuzhen tsentralen)

                                          482

                                          836

                                          Югоизточен (Yugoiztochen)

                                          381

                                          Ukupno Bugarska

                                          2 202 ”

                              (b)

                              unos za Dansku zamjenjuje se sljedećim:

                                          „370

                                          DANSKA

                                          1 850 ”

                              (c)

                              unos za Austriju zamjenjuje se sljedećim:

                                          „660

                                          AUSTRIJA

                                          1 800 ”

                  3.

                  U Prilogu IV. dijelu B u tablici unos za kôd 3.06 zamjenjuje se sljedećim:

                              „3.06.

                              C_6

                              Kunići, rasplodne ženke

                                          610.

                                          Kunići, rasplodne ženke”

                  4.

                  U Prilogu VI. odjeljku 2. točki (b) prvoj alineji zadnja rečenica zamjenjuje se sljedećom:
                  „Područja s otežanim uvjetima gospodarenja i područja s prirodnim ili drugim posebnim ograničenjima ne smatraju se geografskim jedinicama.”

                  5.

                  U Prilogu VII. dijelu A druga rečenica trećeg stavka zamjenjuje se sljedećom:
                  „Proizvodnja vina i maslinova ulja smatraju se poljoprivrednim aktivnostima ako udio otkupljenog vina ili maslinova ulja nije znatan.”

                  6.

                  U Prilogu VIII. tablici D opis kategorije za kôd 7020 zamjenjuje se sljedećim:
                  „Sva ostala nematerijalna imovina koja se ne može lako kupiti ili prodati (npr. računalni programi, licencije itd.) Rubrika se mora popuniti, a uneseni iznosi podliježu amortizaciji u stupcu DY.”


title: Provedbena uredba Komisije (EU) 2016/2074 оd 25. studenoga 2016. o izmjeni Uredbe (EU) br. 37/2010 u pogledu tvari „aluminijev salicilat, bazični” (Tekst značajan za EGP )

text:
               26.11.2016

               HR

               Službeni list Europske unije

               L 320/29

         PROVEDBENA UREDBA KOMISIJE (EU) 2016/2074
   оd 25. studenoga 2016.
   o izmjeni Uredbe (EU) br. 37/2010 u pogledu tvari „aluminijev salicilat, bazični”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Člankom 17. Uredbe (EZ) br. 470/2009 zahtijeva se da se uredbom utvrdi najveća dopuštena količina rezidua (dalje u tekstu „NDK”) farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se koriste za proizvodnju hrane ili u biocidnim proizvodima koji se upotrebljavaju u uzgoju životinja.

               (2)

               U tablici 1. Priloga Uredbi Komisije (EU) br. 37/2010 (2) utvrđene su farmakološki djelatne tvari i njihova klasifikacija u odnosu na najveće dopuštene količine rezidua u hrani životinjskog podrijetla.

               (3)

               Aluminijev salicilat, bazični, trenutačno je uvršten u tu tablicu kao dopuštena tvar za vanjsku primjenu za sve vrste životinja koje se upotrebljavaju za proizvodnju hrane, osim goveda, koza, kopitara, kunića i riba. Aluminijev salicilat, bazični, također je dopuštena tvar za goveda, koze, kopitare i kuniće u skladu s privremenim NKD-om utvrđenim za tu tvar koji prestaje vrijediti 31. prosinca 2016.

               (4)

               Zahtjev za izmjenu postojećeg unosa za aluminijev salicilat, bazični, radi uklanjanja privremenog statusa NKD-a za goveda, koze, kopitare i kuniće podnesen je Europskoj agenciji za lijekove (dalje u tekstu „EMA”).

               (5)

               Na temelju mišljenja Odbora za veterinarsko-medicinske proizvode EMA je preporučila uklanjanje privremenog statusa NKD-a za aluminijev salicilat, bazični, za goveda, koze, kopitare i kuniće.

               (6)

               Uredbu (EU) br. 37/2010 trebalo bi stoga na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 25. siječnja 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 unos za tvar „aluminijev salicilat, bazični” zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „Aluminijev salicilat, bazični

                     Salicilna kiselina

                     Goveda,
                     koze,
                     kopitari,
                     kunići

                     200 μg/kg
                     500 μg/kg
                     1 500  μg/kg
                     1 500  μg/kg

                     Mišić
                     Masno tkivo
                     Jetra
                     Bubreg

                     NEMA UNOSA

                     Sredstvo protiv proljeva i protiv upale crijeva”

                     Goveda,
                     koze,
                     kopitari

                     9 μg/kg

                     Mlijeko

                     NIJE PRIMJENJIVO

                     Sve vrste životinja koje se upotrebljavaju za proizvodnju hrane, osim goveda, koza, kopitara, kunića i riba

                     NDK nije potreban

                     NIJE PRIMJENJIVO

                     Samo za vanjsku primjenu.


title: Provedbena uredba Komisije (EU) 2016/1673 оd 16. rujna 2016. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. rujna 2016. u okviru carinskih kvota koje su Provedbenom uredbom (EU) 2015/2078 otvorene za meso peradi podrijetlom iz Ukrajine

text:
               17.9.2016

               HR

               Službeni list Europske unije

               L 253/4

         PROVEDBENA UREDBA KOMISIJE (EU) 2016/1673
   оd 16. rujna 2016.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. rujna 2016. u okviru carinskih kvota koje su Provedbenom uredbom (EU) 2015/2078 otvorene za meso peradi podrijetlom iz Ukrajine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Provedbenom uredbom Komisije (EU) 2015/2078 (2) otvorene su godišnje carinske kvote za uvoz proizvoda iz sektora mesa peradi podrijetlom iz Ukrajine.

               (2)

               Količine obuhvaćene zahtjevima za uvozna prava podnesenima od 1. do 7. rujna 2016. za podrazdoblje od 1. listopada do 31. prosinca 2016. za kvotu rednog broja 09.4273 premašuju raspoložive količine. Stoga je potrebno odrediti u kojoj se mjeri uvozna prava mogu dodjeljivati i odrediti koeficijent dodjele koji će se primjenjivati na količine za koje je podnesen zahtjev, izračunan u skladu s člankom 6. stavkom 3. Uredbe Komisije (EZ) br. 1301/2006 (3) u vezi s njezinim člankom 7. stavkom 2.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine obuhvaćene zahtjevima za uvozna prava podnesenima u skladu s Provedbenom uredbom (EU) 2015/2078 za podrazdoblje od 1. listopada do 31. prosinca 2016. množe se s koeficijentom dodjele iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. rujna 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) 2015/2078 od 18. studenoga 2015. o otvaranju uvoznih carinskih kvota Unije za meso peradi podrijetlom iz Ukrajine i upravljanju tim kvotama (SL L 302, 19.11.2015., str. 63.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Redni br.

                  Koeficijent dodjele – zahtjevi podneseni za podrazdoblje od 1. listopada do 31. prosinca 2016.
                  (u %)

                  09.4273

                  2,424195

                  09.4274

                  —


title: Provedbena uredba Komisije (EU) 2017/1863 оd 16. listopada 2017. o odobrenju izmjene specifikacije zaštićene oznake izvornosti ili zaštićene oznake zemljopisnog podrijetla (Almansa (ZOI))

text:
               17.10.2017

               HR

               Službeni list Europske unije

               L 266/3

         PROVEDBENA UREDBA KOMISIJE (EU) 2017/1863
   оd 16. listopada 2017.
   o odobrenju izmjene specifikacije zaštićene oznake izvornosti ili zaštićene oznake zemljopisnog podrijetla (Almansa (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               Komisija je ispitala zahtjev Španjolske, podnesen u skladu s člankom 105. Uredbe (EU) br. 1308/2013, za odobrenje izmjene specifikacije zaštićene oznake izvornosti „Almansa”, koja je zaštićena na temelju Uredbe Komisije (EEZ) br. 2247/73 (2).

               (2)

               Komisija je u skladu s člankom 97. stavkom 3. Uredbe (EU) br. 1308/2013 objavila zahtjev za odobrenje izmjene specifikacije u Službenom listu Europske unije
                   (3).

               (3)

               Komisiji nije dostavljen ni jedan prigovor u smislu članka 98. Uredbe (EU) br. 1308/2013.

               (4)

               Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

               (5)

               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Almansa” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. listopada 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Uredba Komisije (EEZ) br. 2247/73 od 16. kolovoza 1973. o kontroli kvalitetnih vina proizvedenih u određenim regijama (SL L 230, 18.8.1973., str. 12.) i popis kvalitetnih vina proizvedenih u određenim regijama koji je objavila Komisija u skladu s njezinim člankom 3. stavkom 2., kako je izmijenjena u Službenom listu Europskih zajednica (SL C 146, 13.6.1986., str. 11.).

      (3)  SL C 194, 17.6.2017., str. 33.


title: Provedbena uredba Komisije (EU) br. 762/2014 оd 14. srpnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               15.7.2014

               HR

               Službeni list Europske unije

               L 207/15

         PROVEDBENA UREDBA KOMISIJE (EU) br. 762/2014
   оd 14. srpnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. srpnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  53,5

                  MK

                  97,3

                  TR

                  59,3

                  ZZ

                  70,0

                  0707 00 05

                  AL

                  74,4

                  MK

                  27,7

                  TR

                  76,3

                  ZZ

                  59,5

                  0709 93 10

                  TR

                  99,0

                  ZZ

                  99,0

                  0805 50 10

                  AR

                  106,0

                  TR

                  148,4

                  UY

                  119,0

                  ZA

                  128,3

                  ZZ

                  125,4

                  0808 10 80

                  AR

                  122,5

                  BR

                  84,6

                  CL

                  116,1

                  NZ

                  129,0

                  US

                  142,6

                  ZA

                  139,7

                  ZZ

                  122,4

                  0808 30 90

                  AR

                  80,4

                  CL

                  146,7

                  NZ

                  191,9

                  ZA

                  121,6

                  ZZ

                  135,2

                  0809 10 00

                  BA

                  82,8

                  MK

                  85,8

                  TR

                  238,6

                  XS

                  85,6

                  ZZ

                  123,2

                  0809 29 00

                  TR

                  326,6

                  ZZ

                  326,6

                  0809 30

                  MK

                  57,0

                  TR

                  139,2

                  XS

                  50,2

                  ZZ

                  82,1

                  0809 40 05

                  BA

                  61,9

                  ZZ

                  61,9

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/1594 оd 21. rujna 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Rocamadour (ZOI))

text:
               24.9.2015

               HR

               Službeni list Europske unije

               L 248/38

         PROVEDBENA UREDBA KOMISIJE (EU) 2015/1594
   оd 21. rujna 2015.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Rocamadour (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Rocamadour”, registriranu u skladu s Uredbom Komisije (EZ) br. 38/1999 (2) kako je izmijenjena Uredbom (EZ) br. 939/2008 (3).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Rocamadour” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. rujna 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 38/1999 od 8. siječnja 1999. o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 5, 9.1.1999., str. 62.).

      (3)  Uredba Komisije (EZ) br. 939/2008 od 24. rujna 2008. o odobrenju izmjena koje nisu manje u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Rocamadour (ZOI)) (SL L 257, 25.9.2008., str. 12.).

      (4)  SL C 145, 1.5.2015., str. 15.


title: Provedbena uredba Komisije (EU) 2015/1054 оd 1. srpnja 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               2.7.2015

               HR

               Službeni list Europske unije

               L 171/12

         PROVEDBENA UREDBA KOMISIJE (EU) 2015/1054
   оd 1. srpnja 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. srpnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  32,3

                  MA

                  139,7

                  MK

                  31,3

                  ZZ

                  67,8

                  0707 00 05

                  TR

                  106,1

                  ZZ

                  106,1

                  0709 93 10

                  TR

                  116,8

                  ZZ

                  116,8

                  0805 50 10

                  AR

                  99,2

                  BO

                  144,3

                  UY

                  130,0

                  ZA

                  146,2

                  ZZ

                  129,9

                  0808 10 80

                  AR

                  114,9

                  BR

                  98,2

                  CL

                  128,2

                  NZ

                  144,5

                  US

                  164,6

                  ZA

                  124,2

                  ZZ

                  129,1

                  0809 10 00

                  IL

                  315,1

                  TR

                  243,7

                  ZZ

                  279,4

                  0809 29 00

                  TR

                  301,3

                  ZZ

                  301,3

                  0809 40 05

                  IL

                  241,9

                  ZZ

                  241,9

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/408 оd 11. ožujka 2015. o provedbi članka 80. stavka 7. Uredbe (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izradi popisa kandidata za zamjenu  Tekst značajan za EGP

text:
               12.3.2015

               HR

               Službeni list Europske unije

               L 67/18

         PROVEDBENA UREDBA KOMISIJE (EU) 2015/408
   оd 11. ožujka 2015.
   o provedbi članka 80. stavka 7. Uredbe (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izradi popisa kandidata za zamjenu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 78. stavak 2.,
   budući da:

               (1)

               Aktivne tvari utvrđuju se kao kandidati za zamjenu ako ispunjavaju jedan ili više mjerila iz Priloga II. točke 4. Uredbe (EZ) br. 1107/2009.

               (2)

               U skladu s člankom 80. stavkom 7. Uredbe (EZ) br. 1107/2009 Komisija mora izraditi popis tvari uvrštenih u Prilog I. Direktivi Vijeća 91/414/EEZ (2) koje ispunjavaju mjerila utvrđena u Prilogu II. točki 4. Uredbe (EZ) br. 1107/2009, dalje u tekstu: „popis kandidata za zamjenu”.

               (3)

               Kako bi se osigurala dosljednost politike Unije u pogledu aktivnih tvari koje imaju svojstva kojima ih se utvrđuje kao kandidate za zamjenu te kako bi se na te tvari primijenio jednak tretman, Komisija bi trebala u taj popis uvrstiti i aktivne tvari odobrene u skladu s Uredbom (EZ) br. 1107/2009 u skladu s prijelaznim odredbama članka 80. stavka 1.

               (4)

               Iz informacija koje se nalaze u izvješću o pregledu, zaključcima Europske agencije za sigurnost hrane (3) ili nacrtu izvješća o ocjeni i povezanim dopunama i izvješćima o stručnoj procjeni, ili iz razvrstavanja u skladu s Uredbom (EZ) br. 1272/2008 Europskog parlamenta i Vijeća (4), bilo je moguće utvrditi tvari koje ispunjavaju mjerila iz Priloga II. točke 4. Uredbe (EZ) br. 1107/2009. Ti dokumenti po potrebi sadržavaju informacije o primjenjivom prihvatljivom dnevnom unosu (ADI), akutnoj referentnoj dozi (ARfD) ili dopuštenoj razini izloženosti primjenitelja (AOEL), informacije o dugotrajnim, biološki kumulativnim i toksičnim (PBT) svojstvima tvari, informacije o kritičnim učincima iz Priloga II. točke 4. treće alineje Uredbe (EZ) br. 1107/2009, udjelu neaktivnih izomera, razvrstavanju u skladu s Uredbom (EZ) br. 1272/2008 kao karcinogene tvari 1.A ili 1.B kategorije i reproduktivno toksične 1.A ili 1.B kategorije, endokrino štetnim svojstvima. Na temelju navedenih informacija utvrđeno je da tvari iz Priloga ovoj Uredbi ispunjavaju jedno mjerilo ili više njih iz Priloga II. točke 4. Uredbe (EZ) br. 1107/2009. Informacije su konsolidirane i nalaze se u alatu za potporu u izradi popisa kandidata za zamjenu koji je dostupan na internetskim stranicama Komisije (5).

               (5)

               Prihvatljivi dnevni unos (ADI) za aktivne tvari 1-metilciklopropen, amitrol, diklofop, dimetoat, etoprofos, fenamifos, fipronil, fluometuron, haloksifop-P, metam, oksamil, sulkotrion i triazoksid znatno je niži od vrijednosti za većinu odobrenih aktivnih tvari unutar njihovih skupina tvari/kategorija uporabe. Akutna referentna doza (ARfD) za aktivne tvari dimoksistrobin, fenamifos, metomil and oksamil znatno je niža od vrijednosti za većinu odobrenih aktivnih tvari unutar njihovih skupina tvari/kategorija uporabe. Dopuštena razina izloženosti primjenitelja (AOEL) za aktivne tvari amitrol, bromadiolon, difenakum, dimetoat, dikvat, etoprofos, fenamifos, flukvinkonazol, metam, sulkotrion, triazoksid i varfarin znatno je niža od vrijednosti za većinu odobrenih aktivnih tvari unutar njihovih skupina tvari/kategorija uporabe. Stoga je primjereno te aktivne tvari uvrstiti u popis kandidata za zamjenu.

               (6)

               Aktivne tvari lufenuron, oksifluorfen i kinoksifen ispunjavaju mjerila na temelju kojih se mogu smatrati dugotrajnim i biološki kumulativnim tvarima. Aktivne tvari amitrol, bifentrin, bromkonazol, klorotoluron (stereokemija nije određena), spojevi bakra (inačice bakrenog hidroksida, bakrenog oksiklorida, bakrenog oksida, bordoške juhe i trivalentnog bakrenog sulfata), ciprokonazol, ciprodinil, difenkonazol, diflufenikan, dimoksistrobin, dikvat, epoksikonazol, fenbutatin oksid, fludioksonil, flufenacet, fluopikolid, flukvinokonazol, haloksifop-P, imazamoks, imazosulfuron, izoproturon, izopirazam, lenacil, lufenuron, metkonazol, metribuzin, metsulfuron-metil, miklobutanil, nikosulfuron, oksadiazon, oksifluorfen, paklobutrazol, pirimikarb, prokloraz, propikonazol, propoksikarbazon, prosulfuron, kinoksifen, tebukonazol, tebufenpirad, tepraloksidim, trialat, triasulfuron i ciram ispunjavaju mjerila na temelju kojih se mogu smatrati dugotrajnim i toksičnim tvarima. Aktivne tvari aklonifen, difenakum, esfenvalerat, etofenproks, etoksazol, famoksadon, lambda-cihalotrin, lufenuron, oksifluorfen, pendimetalin i kinoksifen ispunjavaju mjerila po kojima ih se može smatrati biološki kumulativnim i toksičnim tvarima. Stoga je primjereno te aktivne tvari uvrstiti u popis kandidata za zamjenu.

               (7)

               Aktivne tvari mekoprop i metalaksil sadržavaju znatan udio neaktivnih izomera. Stoga je primjereno te aktivne tvari uvrstiti u popis kandidata za zamjenu.

               (8)

               Aktivne tvari karbendazim, epoksikonazol, flumioksazin, glufosinat, linuron, oksadiargil, kvizalofop-P (inačica kvizalofop-P-tefurila) i varfarin razvrstane su ili ih se treba razvrstati u skladu s odredbama Uredbe (EZ) br. 1272/2008 kao reproduktivno toksične 1.A ili 1.B. kategorije. Stoga je primjereno te aktivne tvari uvrstiti u popis kandidata za zamjenu.

               (9)

               S obzirom na to da mjere o posebnim znanstvenim mjerilima za utvrđivanje endokrino štetnih svojstava iz Priloga II. točke 3.6.5. prvog stavka Uredbe (EZ) br. 1107/2009 još nisu donesene, trebalo je u skladu s trećim stavkom navedene točke utvrditi smatra li se da tvar posjeduje takva svojstva. U skladu s tom odredbom za aktivne tvari klorotoluron (stereokemija nije određena), dimoksistrobin, epoksikonazol, molinat, profoksidim, tepraloksidim i tiakloprid smatrat će se da imaju endokrino štetna svojstva koja mogu imati nepovoljne učinke na ljude. Stoga je primjereno te aktivne tvari uvrstiti u popis kandidata za zamjenu.

               (10)

               Državama članicama i zainteresiranim strankama trebalo bi osigurati razuman rok za prilagodbu odredbama ove Uredbe.

               (11)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Kandidati za zamjenu
   Aktivne tvari uvrštene u Prilog I. Direktivi 91/414/EEZ koje ispunjavaju mjerila iz Priloga II. točke 4. Uredbe (EZ) br. 1107/2009 utvrđene su na popisu u Prilogu ovoj Uredbi.
   Prvi stavak primjenjuje se i na aktivne tvari odobrene u skladu s Uredbom (EZ) br. 1107/2009 u skladu s prijelaznim mjerama članka 80. stavka 1.
   Članak 2.
   Prijelazne mjere
   Članak 1. i Prilog ne primjenjuju se na zahtjeve za odobrenje proizvoda za zaštitu bilja podnesene prije 1. kolovoza 2015.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (SL L 230, 19.8.1991., str. 1.).

      (3)  http://www.efsa.europa.eu/en/publications/efsajournal.htm

      (4)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      (5)  http://ec.europa.eu/food/plant/pesticides/index_en.htm

      PRILOG

                  1-metilciklopropen

                  aklonifen

                  amitrol

                  bifentrin

                  bromadiolon

                  bromkonazol

                  karbendazim

                  klortoluron (stereokemija nije određena)

                  spojevi bakra (inačice bakrenog hidroksida, bakrenog oksiklorida, bakrenog oksida, bordoške juhe i trivalentnog bakrenog sulfata)

                  ciprokonazol

                  ciprodinil

                  diklofop

                  difenakum

                  difenkonazol

                  diflufenikan

                  dimetoat

                  dimoksistrobin

                  dikvat

                  epoksikonazol

                  esfenvalerat

                  etoprofos

                  etofenproks

                  etoksazol

                  famoksadon

                  fenamifos

                  fenbutatin oksid

                  fipronil

                  fludioksonil

                  flufenacet

                  flumioksazin

                  fluometuron

                  fluopikolid

                  flukvinokonazol

                  glufosinat

                  haloksifop-P

                  imazamoks

                  imazosulfuron

                  izoproturon

                  izopirazam

                  lambda-cihalotrin

                  lenacil

                  linuron

                  lufenuron

                  mekoprop

                  metalaksil

                  metam

                  metkonazol

                  metomil

                  metribuzin

                  metsulfuron-metil

                  molinat

                  miklobutanil

                  nikosulfuron

                  oksadiagil

                  oksadiazon

                  oksamil

                  oksifluorfen

                  paklobutrazol

                  pendimetalin

                  pirimikarb

                  prokloraz

                  profoksidim

                  propikonazol

                  propoksikarbazon

                  prosulfuron

                  kinoksifen

                  kvizalofop-P (inačica kvizalofop-P-tefurila)

                  sulkotrion

                  tebukonazol

                  tebufenpirad

                  tepraloksidim

                  tiakloprid

                  trialat

                  triasulfuron

                  triazoksid

                  varfarin

                  ciram